《长安书事寄卢纶》
唐代·李端

弱冠家庐岳，从师岁月深。翻同老夫见，殊寡少年心。

及此时方老，因之名亦沈。趋途非要路，避事乐空林。

素业在山下，青泉当树阴。交游有凋丧，离别代追寻。

向秀初闻笛，钟期久罢琴。残愁犹满貌，馀泪可沾襟。

勿以朱颜好，而忘白发侵。终期入灵洞，相与炼黄金。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。